HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Saan usein viestejä ihmisiltä, jotka haluavat vapautua.
Vapautua riippuvuuksista, pornosta, demoneista ja muista asioista.
Jos olet heistä yksi, et halua jäädä paitsi tästä jaksosta, -
jossa opetan vapautumisesta Raamatun näkökulmasta.
Annan siihen viisi avainta. Lopuksi me myös rukoilemme.
Jos katsot ohjelmaa ensimmäistä kertaa, -
olen Hermes Falcao.
Olen innoissani tämän päivän jaksosta.
Uskon, että jos ihmiset soveltavat opetusta elämässään, -
he muuttuvat.
Uskon, että jos noudattaa Raamatun periaatteita, -
jotka Raamatussa esitellään, ihmisen elämä muuttuu.
Siksi uskon, että Jumala tahtoo ihmisten kokevan tänään -
evankeliumin ja ristin voiman.
ja vaeltavat vapaudessa, jonka Jeesus heille hankki.
Jos sinulla on joku, jonka puolesta pyydät rukousta ja esirukoilet itse, -
pysy kanavalla, sillä lopussa rukoilen kaikkien puolesta.
Pyydän Herraa vapauttamaan, antamaan voimansa ja voitelunsa, -
tuhoamaan vihollisen luoman vankeuden -
ja katkaisemaan kaikki kahleet ja vaivaavat henget.
Monet kärsivät ongelmista, joilla on hengellinen luonne.
He yrittävät korjata ne luonnollisilla keinoilla.
Puhumme siitä ohjelmassa, sillä sinun on tärkeää ymmärtää, -
mikä on hengellistä ja mikä pitää käsitellä hengellisessä maailmassa.
Se, mikä on luonnollista, voidaan käsitellä luonnollisin keinoin.
Sinun täytyy oppia, miten soveltaa Raamatun periaatteita.
Raotamme mystisyyden verhoa joistain asioista.
Käsittelemme alueita. Se siunaa elämääsi varmasti.
Katso ohjelma loppuun asti.
Älä anna minkään ulkoisen asian häiritä. Kuuntele opetus.
Jos pystyt, tee muistiinpanoja. Sovella raamatunpaikkoja -
ja totuuksia, joita tänään kuulet, omaan elämääsi.
Uskon, että saat tästä paljon rohkaisua.
Katsotaan opetus. Sitten jatketaan täältä studiosta.
Rukoilemme kaikkien tarpeiden ja perheesi puolesta -
ja uskomme, että Herra toimii voimassa ja voitelussa.
Onko sinulla kysymyksiä vapautumisesta?
Monet ihmiset nykyään kamppailevat kahleista vapautumisen idean kanssa.
Monet ovat koukussa pornoon, alkoholiin, huumeisiin, -
irto- ja salasuhteisiin ja muihin kahleisiin, joilla saatana sitoo heitä.
Hyvä uutinen on, että voit vapautua Kristuksessa ja että on ulospääsy.
Olen Hermes Falcao. Tällä videolla kerron viisi avainta, -
miten voit vapautua ja pysyä vapaana.
Katso opetus loppuun saakka. Annan teille Raamatusta työkaluja, -
joiden avulla voit vapautua sinua vaivaavista demonisista siteistä.
Pysy kanavalla. Tästä tulee mahtavaa.
Mennään suoraan asiaan. Ensimmäinen avain.
Matteuksen luvussa 15 kerrotaan syyrofoinikialaisesta naisesta.
Hän tuli Jeesuksen luo, koska riivaaja vaivasi kauheasti hänen tytärtään.
Hän oli kuullut, että Jeesus vapauttaa ihmisiä.
Hän oli pakana. Hän tuli ennen aikojaan -
hakemaan vapautusta tyttärelleen.
Mielenkiintoista on se, että Jeesus nuhteli naista -
ja sanoi tulleensa ensin Israelin huonetta varten.
Nainen ei antanut periksi.
Hän sanoi: "Herra; mutta syöväthän penikatkin niitä muruja, -
jotka heidän herrainsa pöydältä putoavat".
Jeesus sanoi, ettei ole soveliasta -
antaa lasten ruokaa koirille.
Nainen sanoi, että vaikka kutsut minua koiraksi, käännyn puoleesi, -
sillä ymmärrän, että voin saada siunaukseni ja tyttäreni voi vapautua, -
sillä Sinä olet se, joka vapautat ihmisiä.
Nainen tunnusti ongelmansa. Se on ensimmäinen avain.
Hän tunnusti, että hänellä oli ongelma, josta hän tarvitsi vapautumista.
Riivaaja vaivasi kauheasti hänen tytärtään.
Nainen ei peitellyt ongelmaa -
ja sanonut: "Se liittyy tuohon ikään" -
tai "Hänellä on vähän vaikeaa. Ei tässä mitään hätää."
Ei. Hän ymmärsi, että tytär oli vakavasti riivattu -
ja tarvitsi vapautumista.
Jos haluat vapautua, sinun pitää tunnustaa, että sinulla on ongelma.
Jos kamppailet himon, pornon, -
alkoholin, päihteiden tai muun kanssa, -
älä sano: "Se johtuu nuoresta iästäni."
Ei. Se ei johdu nuoresta iästäsi. Sinua vaivaa ja piinaa demoni.
Sinun pitää käsitellä se ja tunnustaa, että sinulla on ongelma.
Jotkut vanhemmat sanovat: "Poikani rakastaa Herraa."
"Hän käyttää kannabista ja kokaiinia mutta rakastaa Herraa." Ei rakasta.
Rukoillaan, että hän rakastaa ja muuttuu, mutta hän ei rakasta Herraa.
Herraa rakastava noudattaa Hänen käskyjään, Sana sanoo.
Ihmisiä on vaikea vapauttaa, elleivät he tunnusta tarvitsevansa sitä.
Nainen tunnusti, että tytär tarvitsi vapautumista riivaajasta.
Hän ei kätkenyt tai peitellyt sitä.
Hän meni suoraan Jeesuksen luo ja sanoi: -
"Riivaaja vaivaa kauheasti minun tytärtäni." Hän tarvitsee vapautta.
Avain numero 1: tunnusta ongelmasi.
Avain numero 2: mene sinne, missä voitelu on.
Nainen Matt. 15:ssä meni sinne, missä Jeesus oli, -
koska hän oli kuullut, että Hän ajoi ulos demoneja -
ja Hänen elämässään ja työssään oli voima.
Jeesus itse sanoi Luuk. 4:18:ssa:
"Herran Henki on minun päälläni, -
sillä hän on voidellut minut julistamaan evankeliumia köyhille; -
[parantamaan särkyneet sydämet, -
antamaan sokeille näön ja] päästämään sorretut vapauteen".
Jeesus tunsi Pyhän Hengen voitelun. Hän luki Jesajan kirjasta.
Pyhän Hengen voitelu oli Hänen yllään, -
jotta Hän voi vapauttaa ihmisiä.
Samalla tavalla nainen tiesi, -
että Jeesus pystyi vapauttamaan hänen tyttärensä.
Joidenkin ongelma on se, että he hakevat apua väärästä paikasta.
He yrittävät löytää luonnollisen ratkaisun hengelliseen ongelmaan.
Ongelma on siinä. Monet joko ylihengellistävät asioita -
ja yrittävät löytää hengellisen ratkaisun, kun asia on luonnollinen, -
tai he menevät toiseen laitaan -
ja yrittävät löytää luonnollisen ratkaisun, -
vaikka ongelma on hengellinen.
Nainen tunnusti ongelman ja tuli sen luo, joka pystyy auttamaan.
Sen luo, joka oli voideltu.
Se on avain numero 2. Mene sinne, missä on voitelu.
Jos haluaa vapautua, pitää mennä voitelun vaikutuspiiriin.
Voitelu paljastaa ja hoitelee vihollisen.
Raamattu kertoo, että Jeesus oli synagogassa, -
ja siellä oli myös riivattu mies. Heti kun Jeesus alkoi puhua, -
mies alkoi kouristella ja hänestä lähti demoni.
Demoni manifestoitui, sillä Pyhän Hengen läsnäolo -
oli Jeesuksen yllä kyseistä vapauttamista varten.
Jeesus oli voideltu ajamaan demoneja ulos. Se oli osa Hänen työtään.
Nainen tiesi sen, ja hän meni oikeaan paikkaan, -
jotta tytär vapautuisi. Mene sinne, missä voitelu on.
Pysy siellä, missä voitelu on.
Mene sinne, missä Herran läsnäolo vaikuttaa, jos haluat vapautua.
Jos haluat vapautua, älä jää kuolleeseen paikaan, -
missä ei tapahdu mitään, missä ei ole voimaa, elämää, Sanaa eikä Henkeä.
Et vapaudu. Vihollinen näet ei pelkää titteliä.
Vihollinen ei pelkää rakennusta. Vihollinen pelkää voitelua.
Siellä, missä voitelu on, vapauttava Jumalan voima on läsnä.
Se on avain numero 2. Mene sinne, missä voitelu on.
Avain numero 3.
Tee parannus ovista, jotka olet avannut viholliselle.
Johannes Kastaja sanoi: "Tehkää parannus. Jumalan valtakunta tulee."
Jeesus saarnasi: "Tehkää parannus. Jumalan valtakunta on tullut lähelle."
Pietarilta kysyttiin helluntaipäivänä, mitä pitää tehdä, jotta pelastuu.
Hän sanoi: "Tehkää parannus, kääntykää synneistänne -
ja ottakaa kaste, niin teille koittavat virvoituksen ajat."
Parannuksenteko on kääntymistä pois synnistä Herran puoleen.
Se on mielen ja asenteen muutosta.
Sinun pitää tehdä parannus kaikista ovista, jotka olet avannut viholliselle.
Käänny toiseen suuntaan, jotta voit olla vapaa.
Parannuksenteko on vapautumisen edellytys. Ellet tee parannusta, -
vaan jatkat samaa rataa, et vapaudu, -
kuinka voideltu ihminen puolestasi sitten rukoileekaan.
Jos jatkat samojen asioiden tekemistä ja pidät paholaiselle ovea auki, -
et ikinä vapaudu. Parannuksenteko on vapautumisen ehdoton edellytys.
Avain numero 4. Se on hyvin tärkeä vapauttamisen kannalta.
Sinun täytyy irtisanoutua -
ja tuhota perinpohjin kaikki yhteytesi -
saatanaan ja sen tekoihin.
Kun teet parannuksen ja käännyt, sinun pitää katkaista yhteydet.
Sinun pitää irtisanoutua ja tunnustaa julkisesti, -
ettet enää ole yhteydessä tai sidoksissa vanhaan.
Ap. t. 19:18―19:ssä sanotaan: "Ja monet niistä, -
jotka olivat tulleet uskoon, menivät ja tunnustivat ja ilmoittivat tekonsa.
Ja useat niistä, jotka olivat taikuutta harjoittaneet, -
kantoivat kirjansa kokoon ja polttivat ne kaikkien nähden; -
ja kun niiden arvo laskettiin yhteen, -
huomattiin sen olevan viisikymmentä tuhatta hopearahaa."
Luen NLT-käännöksestä.
"Näin Herran sana voimallisesti kasvoi ja vahvistui."
Raamattu sanoo, että kun taikuutta harjoittaneet -
kuulivat evankeliumin, jota Paavali saarnasi, -
he tunsivat piston sydämessään.
He päättivät katkaista yhteyden. Ei vain tehdä parannusta mielessä, -
vaan fyysisesti polttaa ja tuhota kaiken, -
mikä muistutti heitä entisestä elämästä.
Sinun pitää katkaista kaikki yhteydet okkultismiin, -
horoskooppeihin, ennustamiseen ja kaikenlaiseen noituuteen, -
mustaan magiaan, saatanalle omistettuun musiikkiin.
Monilla muusikoilla on nykyään liitto paholaisen kanssa, -
ja kristityt kuuntelevat heitä.
En tarkoita, että kaikki sekulaari musiikki -
on demonisesti innoitettua.
Mutta voit tutkia ja huomata, että monilla heistä -
on yhteyksiä pahoihin henkiin.
Et voi sallia sellaista kotiisi.
Et voi antaa asioiden, jotka vahingoittavat hengellistä elämääsi -
ja luoda yhteyden menneisyyteesi, päästä enää sisälle.
Sinun pitää hävittää ne. Nämä ihmiset ottivat kirjansa ja polttivat ne.
Raamatun mukaan niiden arvo oli miljoonia dollareita. Se on paljon.
He eivät piitanneet. He halusivat vapautua.
Jos haluat vapautua, sinun pitää tutkia, -
mitä sellaisia asioita, esineitä tai musiikkia elämässäsi on, -
jotka liittävät sinut menneisyyteesi.
Se voi olla sielun side henkilöön, johon sinulla oli vääränlainen suhde.
Rakkauskirjeitä vanhoilta heiloilta, jotka olivat saatanan vallan alla.
Kun säilytät sellaisia asioita, -
se on avoin ovi demonisille hengille elämääsi.
Sinun pitää irtisanoutua ja hankkiutua eroon kaikesta, -
mikä muistuttaa vihollisesta. Eräs ateistinainen tuli uskoon Suomessa.
Hänellä oli kirja ja lahja Paulo Coelholta, joka on velho.
Uskoontultuaan nainen rukoili. Pyhä Henki sanoi hänelle: -
"Heitä Paulo Coelholta saamasi esine roskikseen, -
sillä se avaa oven elämääsi.
Hän ei edes muistanut lahjaa. Pyhä Henki muistutti häntä.
Hän otti kirjat ja lahjaesineen ja heitti ne roskikseen.
Totteli Pyhää Henkeä. Sitten hän julkisesti hylkäsi -
ja katkaisi kaikki siteet, -
joita hänellä oli loitsuesineeseen.
Ymmärrätkö? Ei ole mahdollista vaeltaa Herran kanssa -
ja olla sidoksissa viholliseen samanaikaisesti.
Sinun pitää valita, ketä sinä palvelet.
Haluatko syödä Herran pöydästä vaiko saatanan pöydästä?
Sinä päätät. Jos haluat olla vapaa, -
sinun pitää irtisanoutua, katkaista kaikki siteet, polttaa maan tasalle -
ja tuhota kaikki, mikä muistuttaa menneisyydestä. Jeesuksen nimessä.
Kun olet tunnustanut ongelman, mennyt sinne, missä voitelu on, -
tehnyt parannuksen ja irtisanonut, täytyy vielä tehdä eräs asia, -
jotta pysyy vapaana. Se on avain numero 5.
Täytä itseäsi Sanalla ja Hengellä.
Jeesus sanoi Matt. 12:43―45:ssä: -
"Kun saastainen henki lähtee ihmisestä, -
kuljeksii se autioita paikkoja ja etsii lepoa, eikä löydä.
Silloin se sanoo: 'Minä palaan huoneeseeni, josta lähdin'."
Paha henki ei siis jätä asiaa sikseen ja lähde pois.
Se yrittää päästä takaisin.
"Ja kun se tulee, tapaa se huoneen tyhjänä ja lakaistuna ja kaunistettuna."
Vihollinen tai pahat henget yrittävät päästä takaisin -
katsomaan, onko niiden huone vielä odottamassa heitä.
"Silloin se menee ja ottaa mukaansa seitsemän muuta henkeä, -
pahempaa kuin se itse, ja ne tulevat sisään ja asuvat siellä.
Ja sen ihmisen viimeiset tulevat pahemmiksi kuin ensimmäiset.
Niin käy myös tälle pahalle sukupolvelle."
Jeesus antaa hyvin selvän käskyn.
Et voi pitää huonettasi tyhjänä ja lakaistuna.
Sinun pitää täyttää huoneesi -
Jumalan Sanalla ja Jumalan Hengellä.
Olet tehnyt parannusta, irtisanonut, tunnustanut ongelman -
ja tehnyt kaiken ollaksesi puhdas Herran edessä.
Olet pyytänyt Pyhää Henkeä. Nyt sinun täytyy täyttää itseäsi -
Jumalan Sanalla päivittäin. Ole siellä, missä voitelu virtaa.
Täyty Hengellä, niin että kun pahat henget tulevat, niille ei ole sijaa.
Ne näkevät, että huoneessa asuu Pyhä Henki -
eikä heillä ole enää pääsyä huoneeseen.
Jos haluat pysyä vapaana, sinun täytyy täyttyä Sanalla -
ja Jumalan Hengellä.
Toivottavasti sanoma valaisi. Rukoilen, että saat kiinni totuudesta -
ja vaellat vapaudessa ja yltäkylläisessä elämässä, -
johon Jeesus on meidät kutsunut.
Siunausta. Tilaa, tykkää ja kommentoi.
Oletko vapautunut jostain?
Onko sinulla kysymyksiä? Kirjoita kysymys kommenttikenttään.
Kerro, missä tätä katsot.
Siunausta! Nähdään ensi kerralla.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Kiitos Jumalalle! Sanoma tuli julki.
Uskon, että opetus oli selvä ja käytännönläheinen.
Nyt sinun täytyy vain soveltaa oppimaasi elämääsi.
Raamattu sanoo, että meidän tulee olla Sanan kuulijoita ja tekijöitä.
Ongelmana on, että jotkut kuuntelevat hyvän sanoman -
mutta eivät pane oppimaansa käytäntöön.
Sinun pitää soveltaa tänään oppimaasi.
Näet, mitä Jumala tekee elämässäsi.
Uskon, että kaikki kahleet ja esteet lähtevät Jeesuksen nimessä.
Uskon, että menet eteenpäin Jumalan kutsussa.
Rukoilen hetken kuluttua.
Rukoilen, että Jumalan voitelu tulee sinun ja perheesi ylle -
ja murtaa kaikki orjuuden ikeet.
Raamattu sanoo, että voitelu murtaa orjuuden ikeen.
Uskon, että tänään, kun katsot tätä, voit vapautua.
Kuulimme hiljattain todistuksen nuoresta miehestä Pakistanissa.
Hän katsoi ohjelmaamme.
Hänen kätensä oli ollut halvaantunut kahdeksan vuotta.
Kun hän katsoi, hän uskoi rukouksen aikana Jumalan voimaan.
Kun hän ja hänen perheensä uskoivat, Herran voima tuli hänen ylleen.
Hän alkoi liikutella kättään ensi kertaa kahdeksaan vuoteen.
Hän vapautui. Hän lähetti todistuksen tv-kanavalle.
Uskomme, että vapauttava, parantava ja ihmeitä tekevä voitelu on täällä nyt.
Rukoilen puolestasi nyt, että vapautuisit. Rukoile siellä kanssani.
Tiedän, että tätä katsovat jotkut, jotka ovat koukussa alkoholiin -
ja huumeisiin. Uskon, että kun etsit Herraa -
ja liityt yhdessä sopien rukoukseeni Jeesuksen nimessä, -
sinä vapaudut kokonaan Herran sanalla.
Näen joitain, jotka kuulevat ja katsovat minua nyt.
He kamppailevat pornoa ja seksiriippuvuuksia vastaan.
Ne ovat piinanneet elämääsi.
Tämä on sinulle vapautumisen päivä Jeesuksen nimessä.
Sulje silmäsi, jos voit.
Laita kätesi itsesi päälle. Uskon, että rukouksessa koet Herran voiman, -
kaikki demoniset siteet katkeavat Jeesuksen nimessä -
ja sinä vapaudut täysin Jumalan kunniaksi. Rukoillaan.
Herra, Jeesuksen nimessä rukoilen jokaisen katsojan puolesta.
Uskon voimaasi. Uskon, että Jeesuksen nimessä -
kaikkien demonien pitää polvistua ja lähteä.
Herra, näet katsojat, jotka uskovat vapautumiseensa elämässään.
He uskovat vapauteen mielenterveyden ongelmista, -
demonisesta painostuksesta, riippuvuuksista -
ja monista heitä piinanneista asioista.
Ja nyt Jeesuksen nimessä -
puhun ja julistan, että vapautuminen virtaa näille ihmisille nyt.
Kun he uskovat, yhdyn heidän uskoonsa -
ja julistan Herran sanan vapautumisesta Jeesus-nimessä.
Puhun kaikille demonisille hengille, kaikelle demoniselle toiminnalle, -
kaikelle demoniselle painostukselle Jeesuksen nimessä: -
sinut on murrettu. Kaikki linnakkeet ja paholaisen teot, -
teidät on murrettu ja tuhottu Jeesuksen nimessä.
Herra, kiitän Sinua, että voitelu tuhoaa ikeitä.
Kiitän Sinua, että vapautuminen virtaa.
Joillakin voi olla tuntemuksia kehossa. Sinua saattaa oksettaa tai muuta.
Sanon sinulle Jeesuksen nimessä, älä anna minkään estää vapautumistasi.
Jeesuksen nimessä ole vapaa tässä hetkessä!
Käsken kaikkien demonisten henkien lähteä heti Jeesuksen nimessä!
Puhun, julistan ja ilmoitan vapautumista Jumalan omille -
Jeesuksen nimessä.
Herra, paranna ne, joissa on sairauden henki.
Nuhtelen sairauden henkiä Jumalan omissa Jeesuksen nimessä.
Julistan vapautta Jeesuksen nimessä, aamen, aamen.
Jumalan siunausta. Pysy kanavalla. Seuraa meitä sosiaalisessa mediassa.
Tilaa YouTube-kanavamme.
Meillä on siellä suoria lähetyksiä ja opetusta.
Ilmoittaudu verkko-opintoihimme.
Meillä on nyt hyvä tarjous, -
kurssit puoleen hintaan.
Siellä on mahtavaa opetusta Sanasta. Se opastaa ja selventää -
ja vie hengellistä elämääsi eteenpäin.
Ilmoittaudu verkko-opintoihin tänään.
Olet meille rakas. Lähetä rukouspyyntöjä, kommentteja -
ja muita viestejä.
Rukoilemme puolestasi ja uskomme kanssasi -
Jumalan parhaaseen elämässäsi ja perheessäsi.
Siunausta! Nähdään.
Hei kaikille Suomeen! Tässä on Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz